text: ڈاکٹر جتیندر سنگھ نے کہا کہ شمال مشرقی خطوں کی ترقی وزیراعظم جناب نریندر مودی کی قیادت میں مرکزی حکومت کی اولین ترجیح رہی ہے۔ انہوں نے دیگر پروجیکٹوں، مثلاً بنگلور یونیورسٹی میں شمال مشرقی خطے کی طالبات کے لئے ہاسٹل کی تعمیر اورنئی دہلی کے دوارکا میں شمال مشرقی ثقافتی اور اطلاعاتی مرکز کے قیام کے بارے میں بھی گفتگو کی۔ انہوں نے کہاکہ شمال مشرقی خطوں کے طلباء کو ملک کے دیگر حصوں میں رہتے ہوئے متعدد مسائل اور پریشانیوں کا سامنا ہوتاہے۔ لہذا اس طرح کے ہاسٹل کی تعمیر سے ان طلبا کو تعلیم حاصل کرنے میں کافی مدد فراہم ہوگی۔ انہوں نے مزید کہا کہ ملک کے دیگر حصوں سے تعلق رکھنے والے طلباء کو بھی اس ہاسٹل میں قیام کرنے کی سہولت دی جائے گی تاکہ وہ ایک دوسرے کے ساتھ تال میل قائم کر سکیں اور آپس میں دوستی کا ایک رشتہ بنا سکیں۔ وزیر موصوف نے متعلقہ محکموں سے کہا کہ وہ اس پروجیکٹ میں تیزی لائیں اور مقررہ وقت میں ہاسٹل کی تعمیر کے کام کو مکمل کریں۔